**Ну, пачакай!** (руск.: Ну, погоди!) — савецкі, а пасля расійскі мультыплікацыйны серыял пра Воўка і Зайца, які здымаўся на кінастудыі «Саюзмультфільм» (1969—1993). Коратка адноўлены (19 і 20 серыі) на студыі «Крыстмас Філмз» 2005—2006.

Тэматыка
--------

Ну, пачакай! на паштовай марцы СССР
Асноўныя персанажы мультфільма — Воўк (агучаны Анатолем Папанавым) і Заяц (агучаны Клараю Румянцавай  (руск.) (бел.). Акрамя гэтых персанажаў сустракаюцца таксама эпізадычныя — бегемот (у розных серыях і розных вобразах), свіння (1, 5, 8 серыі), кот-штукар (2, 9, 11 серыі), мядзведзі-міліцыянеры (1, 5 серыі) і іншыя.

Выпускі
-------

Дзеянне серыяла адбываецца, як правіла, у грамадскіх месцах і адлюстроўвае характэрныя прыкметы савецкай сацыяльнай прасторы. Дзеянне кожнай з серый адбываецца ў вядомых дэкарацыях нейкай савецкай інстытуцыі: парк культуры і адпачынку, пляж, крама, метро, музей, гарадскі стадыён, цырк, калгас і так далей. Часцей за ўсё гэта месцы грамадскага адпачынку: адпачынак на пляжы мы бачым у першым і шаснаццатым выпуску, спартыўныя гульні — у чацвёртым, шостым i трынаццатым, адпачынак у парку — у другім, круіз на цеплаходзе — у сёмым, у трэцім, шостым і восьмым выпусках мы бачым такія віды загараднага адпачынку, як паездка ў вёску ці на турбазу, у дзявятым — прагляд тэлевізара, у другім, адзінаццатым, чатырнаццатым і пятнаццатым, адпаведна канцэрт, цыркавое выступленне, музейную экскурсію і навукова-тэхнічную выстаўку і зноў канцэрт. Усе разам гэтыя эпізоды даюць шырокую панараму жыцця простага чалавека часоў Брэжнева.

Кожны выпуск пачынаецца з кадра з назвай студыі, за якім ідзе пралог: асобны невялікі сюжэт, у канцы якога так ці іначай гучыць фраза «Ну, пачакай!». Пасля гэтага на экране з’яўляецца назва серыяла і нумар выпуску і ідуць цітры, выкананыя без мультыплікацыі (утрымліваюць толькі тэкст). У час цітраў гучыць кампазіцыя «Водныя лыжы» (венг.: Vízisí) венгерскага кампазітара Тамаша Дзеака  (венг.) (бел. у выкананні венгерскага вакальнага ансамбля «Гармонія» (венг.: Harmónia) і танцавальнага аркестра венгерскага радыё (венг.: Magyar Rádió Tánczenekara). Астатні час займае асноўны сюжэт выпуску, таксама завяршаецца фразай «Ну, пачакай!».

### Музыка

Музычнае афармленне мультфільма прадстаўлена значнымі савецкімі і замежнымі песнямі і інструментальнымі мелодыямі, сярод якіх сустракаюцца як выпушчаныя раней, так і ўзятыя з фондаў або запісаныя адмыслова для мультфільма.

### Спіс выпускаў

Прэм’ера першага выпуску мультфільма адбылася 1 ліпеня 1969 года. Станам на 2008 год знята 20 выпускаў:

| нумар | назва | год выпуску |
| --- | --- | --- |
| 1 | Піце маркоўны сок (На пляжы) | 1969 |
| 2 | Вось так фокус... (У вячэрнім парку) | 1970 |
| 3 | Праверкі на дарозе | 1971 |
| 4 | Увага, на старт! (На стадыёне) | 1971 |
| 5 | О, саля міо! .. (У кавуновай краме і ў метро) | 1972 |
| 6 | Пудзіла агароднае (У вёсцы) | 1973 |
| 7 | Свістаць усіх наверх (На караблі) | 1973 |
| 8 | Зімовая фантазія (Навагодні маскарад) | 1974 |
| 9 | Тэлевізійная гісторыя (У тэлецэнтры) | 1976 |
| 10 | Аднойчы на будоўлі | 1976 |
| 11 | Пад купалам цырка | 1977 |
| 12 | Сустрэча ў музеі (У музеі) | 1978 |
| 13 | Спартыўныя спаборніцтвы (на Алімпіядзе) | 1980 |
| 14 | У доме юных тэхнікаў | 1984 |
| 15 | У доме культуры | 1985 |
| 16 | У свеце казак | 1986 |
| 17 | Фільму «Ну, пачакай» 25 гадоў! (На востраве) | 1993 |
| 18 | У супермаркеце (1-я рэдакцыя) | 1993 |
| 19 | На курорце | 2005 |
| 20 | На дачы | 2006 |

Абмежаванні паказу
------------------

У канцы жніўня 2012 года, у сувязі з прыняццем закона «Аб абароне дзяцей ад інфармацыі, якая наносіць шкоду іх здароўю і развіццю», у Расіі пачалося абмеркаванне, што мультсерыял можа быць аднесены да катэгорыі «для дарослых» і адпаведна з 1 верасня 2012 расійскія тэлеканалы змогуць паказваць яго толькі пасля 23 гадзін. Прычынай таму сталі сцэны з мультфільма, якія тлумачацца як гвалтоўныя.

Звязаныя мультыплікацыйныя тавары
---------------------------------

* Вобразы герояў серыяла змясцілі ў электронную кішэнную гульню «Ну, пачакай!»
* З 2002 па 2010 год фірма «1С-СофтКлаб» выпусціла серыю камп'ютарных гульняў «Ну, пачакай!»:

	1. Ну, пачакай! Выпуск 1 — Пагоня (2002)
	2. Ну, пачакай! Выпуск 2 — Круглы рахунак (2002)
	3. Ну, пачакай! Выпуск 3 — Песня для зайца (2003)
	4. Ну, пачакай! Выпуск 4 — Даганялкі (2005)
	5. Ну, пачакай! Выпуск 5 — Па слядах зайца (2010)

Зноскі
------

1. ↑  *Роман Абрамов, Екатерина Фень* Шахматисты на аллеях парка // *Неприкосновенный запас*. — 2011. — № 1.
2. 1 2  Заболотских 1998.
3. ↑  Романова 2006.
4. ↑  9-ы выпуск тэлеперадачы «Золотой винил».
5. ↑  Список треков НП — Zoho Sheet **(нявызн.)**(недаступная спасылка). Архівавана з першакрыніцы 19 лістапада 2018. Праверана 4 лютага 2019.
6. ↑  «Аргументы и Факты» ад 29 жніўня 2012 года

Спасылкі
--------

* *Дмитрий Заболотских* Сказка о совершенном времени. Версия сериала «Ну, погоди!» как зеркала эпохи развитого социализма(руск.) // *Искусство кино*. — 1998. — № 10.
* *Вячеслав Котёночкин.* Ну, Котёночкин, погоди!. — М.: Алгоритм, 1999. — 272 с. — (О времени и о себе). — ISBN 5-88878-026-X.
* Ольга Романова (2006-09-22). "«Ну, погоди!», или беготня на фоне «застоя»". *polit.ru*.

|  |  |
| --- | --- |
| ⚙️   У сацыяльных сетках | VK |
| Тэматычныя сайты | Česko-Slovenská filmová databáze · Internet Movie Database · Аниматор.ру |
| Слоўнікі і энцыклапедыі | Даведка РІА |